Јавен повик за ангажирање на видеограф за потребите на проектот “Премостување на интеретнички бариери”, за снимање и едитирање на поткаст епизоди во времетраење од 12 месеци.

Центар за истражување и анализи НОВУС објавува јавен повик за ангажирање видеограф кој ќе биде задолжен за снимање и едитирање на поткаст епизоди во времетраење од 12 месеци. Поткаст епизодите се спроведуваат во рамки на проектот „Премостување на интеретинчки бариери“, спроведуван од Центарот за истражување и анализи НОВУС во соработка со Мисијата на ОБСЕ во Скопје.

**ЗА ПРОЕКТОТ:**

Проектот „Премостување на интеретнички бариери” има за цел да поттикне меѓукултурен и меѓуетнички дијалог, да се подигне свеста за важноста на културната изложеност особено во дигиталниот свет и да се создаде инклузивна средина преку социјалните медиуми и канали.

Цели на проектот:

* Да создадеме безбеден простор за младите, особено оние кои доаѓаат од маргинализираните групи и малцинства во нашиот регион, да ги негуваме сличностите и различностите на културите во регионот;
* Да создадеме безбеден онлајн свет каде младите луѓе лесно ќе можат да ги споделат своите приказни и да воспостават врски со своите врсници од различна култура;
* Да овозможиме меѓукултурна размена преку раскажување приказни на социјалните мрежи, особено во ерата каде младите се најмногу изложени на говор на омраза и културна дискриминација.

**ЗАДАЧИ И ОДГОВОРНОСТИ НА ВИДЕОГРАФОТ:**

 Работните задачи на видеографот се состојат од:

* Снимање на поткаст епизоди еднаш месечно, во времетраење од 12 месеци;
* Едитирање на поткаст епизоди и праќање на кратки инсерти за пормоција на социјални мрежи;
* Навремено спроведување на обврските и должностите на видеографот;
* Комуникација со модератори;
* Комуникација со проектен координатор и проектен тим;
* Поседување на техничка опрема за снимање на поткаст.

**КРИТЕРИУМИ ЗА АПЛИЦИРАЊЕ:**

* Искуство со работа со млади и општо со луѓе;
* Искуство со снимање и едитирање;
* Државјанин на Република Северна Македонија;
* Одлично познавање на македонски и/или англиски јазик;
* Одлични вештини за работа со камера;
* Желба и ентузијазам за тимска работа.

**За избраните апликанти следува месечен финасиски надомест по извршување на месечните обврски.**

Заинтересираните кандидати треба да се пријават најдоцна до 03.03.2024 (Недела), 23.59 часот, со испраќање на вашето CV и финансиска понуда со назнака на мејлот **„Поднесување на апликација за видеограф за потребите на проектот Премостување на интеретнички бариери”** на е-маил адресата: contact@associationnovus.org

По завршувањето на отворениот повик, ќе одвоиме неколку дена за разгледување на вашите апликации, по што ќе бидете известени на вашата е-маил адреса за понатамошни информации.

За дополнителни информации може да се обратите на: **contact@associationnovus.org.**